
PROPOZÍCIE PODUJATIA
TAMITOS charitatívny beh pre deti s autizmom
„Keď chutí pomáhať“
12. september 2026 (sobota)  •  River Park, Bratislava  •  začiatok o 9:00
O podujatí
TAMITOS charitatívny beh pre deti s autizmom je inkluzívne športové podujatie, počas ktorého sa spája pohyb, radosť a spolupatričnosť. Ide o deň, v ktorom má každý krok svoj zmysel – 100 % vyzbieraného štartovného poputuje trom rodinám detí s autizmom na financovanie terapií. Finančný dar odovzdáme rodinám osobne priamo počas podujatia.
Podujatie organizuje TAMITOS, ktoré sa dlhodobo venuje podpore detí s autizmom a ich rodín prostredníctvom projektov, osvety a priamej pomoci. Súčasťou programu bude aj tanečné vystúpenie detí s autizmom, ktoré dňu dodá silný a emotívny rozmer.
Základné informácie
Názov:  TAMITOS charitatívny beh pre deti s autizmom – „Keď chutí pomáhať“
Termín:  sobota 12. septembra 2026
Miesto:  River Park, Dvořákovo nábrežie 4 – 10, 811 02 Bratislava
Začiatok podujatia:  9:00
Organizátor:  TAMITOS v spolupráci s projektom Zjedené
Kontaktná osoba:  Hana Velič
Charitatívny účel:  100 % štartovného pre tri rodiny detí s autizmom na financovanie terapií
Disciplíny
Účastníci si môžu vybrať z viacerých disciplín podľa vlastných síl a chuti. Súťaží sa v tomto poradí:
Detský beh – 400 m
5 km beh
10 km beh
Ďalej sa môžete zapojiť do nesúťažných disciplín: 5 km chôdza a 5 km Nordic Walking. Pri 5 km a 10 km behu je k dispozícii aj VIP variant, ktorý zahŕňa občerstvenie a afterparty. K dispozícii je aj virtuálny beh (5 km / 10 km), do ktorého sa dá zapojiť odkiaľkoľvek a kedykoľvek – podporiť tak deti s autizmom môžu aj účastníci z ktoréhokoľvek kúta Slovenska i zo zahraničia.
Štartovné
	Disciplína
	Štartovné

	Detský beh (400 m)
	12 €

	5 km beh
	24 €

	10 km beh
	24 €

	5 km VIP (občerstvenie + afterparty)
	44 €

	10 km VIP (občerstvenie + afterparty)
	44 €

	5 km chôdza
	20 €

	5 km Nordic Walking
	20 €

	Virtuálny beh (5 km / 10 km)
	20 €



Celé štartovné je venované na dobročinný účel. V štartovnom je zahrnutý štartovací balíček, občerstvenie a účasť na sprievodnom programe.
Registrácia
Prihlásiť sa je možné online na stránke: https://predpredaj.zoznam.sk/sk/registracie/ked-chuti-pomahat/
Online registrácia je otvorená do 8. septembra 2026, prípadne do naplnenia kapacity. Registrácia na mieste bude možná v deň podujatia v čase 8:00 – 8:45 podľa voľnej kapacity jednotlivých disciplín.
Sprievodný program
Počas celého dňa čaká na návštevníkov bohatý program a príjemná atmosféra, ktorú spoločne vytvoríme:
bohatý štartovací balíček (voda, tričko a darčeky od partnerov)
občerstvenie
fotografie z podujatia
detská zóna s animátormi
tanečné vystúpenie detí s autizmom
tombola
partnerské stánky
Všeobecné ustanovenia
Každý účastník sa zúčastňuje podujatia na vlastnú zodpovednosť a je povinný riadiť sa pokynmi organizátora.
Deti sa môžu detského behu zúčastniť v sprievode alebo so súhlasom rodiča či zákonného zástupcu.
Registráciou účastník súhlasí s podmienkami podujatia a so spracovaním osobných údajov pre potreby organizácie behu.
Podujatie sa uskutoční za každého počasia; o prípadných zmenách bude organizátor informovať vopred.
Kontakt
Organizátor:  TAMITOS , business@tamitos.com
Kontaktná osoba:  Hana Velič
Bežíme spolu pre lepší svet detí s autizmom.

